**ОБЩИНСКИ СЪВЕТ - ШАБЛА**

**Препис-извлечение !**

**ПРОТОКОЛ**

**№ 9**

**от проведено редовно заседание на Общински съвет - Шабла**

**на 15.02.2024 година**

**ОТНОСНО:**

Докладна записка относно проект за Бюджет на Община Шабла за 2024 година.

**РЕШЕНИЕ №73:** На основание чл. 21, ал. 2, чл. 21, ал. 1, т. 6 и чл. 54, ал. 1 от ЗМСМА, във връзка с докл.записка с вх. №К-25 от 29.01.2024 г., Общински съвет - Шабла:

§ 1. Изменя приетата с Решение № 25/28.12.2023 г. „План-сметка за осъществяване на дейностите по поддържането на чистотата за 2024 година“, съгласно Приложение № 10 и № 10А.

**С поименно гласуване от присъстващите 8 общински съветници с 8 гласа - „За”, 0 „Против” и 0 „Въздържали се” –решението се приема.**

**„За“ – Йорданка Иванова Стоева – Йорданова; Димитър Петков Франгов, Елена Иванова Соленкова; Живко Спасов Иванов; Кольо Милков Никифоров; Мирослав Величков Любомиров; Светла Тодорова Николова; Стефан Георгиев Жечев.**

**РЕШЕНИЕ №74:** На основание чл. 21, ал. 2, чл. 21, ал. 1, т. 6 и чл. 54, ал. 1 от ЗМСМА, във връзка с § 26 от Закона за държавния бюджет на Република България за 2024 г. във връзка с докл.записка с вх. №К-25 от 29.01.2024 г., Общински съвет - Шабла:

§ 1. Разпределя утвърденият касов трансфер по план, за отчисления и обезпечения по чл. 60, ал. 2, т. 1 и 2 и чл. 64, ал. 1 от Закона за управление на отпадъците, прогнозно дължими за 2024 г., в размер на 170 000 лв., чрез приемане на вътрешно компенсирани промени между отделните видове разходи по приетата с Решение № 25/28.12.2023 г. (изм. с Решение № 73/15.02.2024 г.) „План-сметка за осъществяване на дейностите по поддържането на чистотата за 2024 г.“, съгласно Приложения № 10 и № 10А.

**С поименно гласуване от присъстващите 8 общински съветници с 8 гласа - „За”, 0 „Против” и 0 „Въздържали се” – решението се приема.**

**„За“ – Йорданка Иванова Стоева – Йорданова; Димитър Петков Франгов, Елена Иванова Соленкова; Живко Спасов Иванов; Кольо Милков Никифоров; Мирослав Величков Любомиров; Светла Тодорова Николова; Стефан Георгиев Жечев.**

**РЕШЕНИЕ №75:** На основание чл. 21, ал. 1, т. 6 и чл. 52, ал.1 и ал. 2, във връзка с чл. 27, ал. 4 и ал. 5 от ЗМСМА, чл. 94, ал. 2 и ал. 3, и чл. 39 от Закона за публичните финанси, във връзка с разпоредбите на ЗДБРБ за 2024 г., ПМС № 13/2024 г. за изпълнение на ЗДБРБ за 2024 г. и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Шабла, във връзка с докл.записка с вх. №К-25 от 29.01.2024 г., Общински съвет - Шабла:

**1.** Приема бюджета на община Шабла за 2024 година, както следва:

**1.1.** По прихода **– 13 230 803** лева, съгласно **Приложение № 1.**

**1.1.1.** Приходи с държавен характер в размер на **5 064 535** лева в т.ч.:

**1.1.1.1.** Приходи и доходи от собственост **43 000** лева;

**1.1.1.2.** Обща допълваща субсидия за финансиране на делегираните от държавата дейности в размер на **4 821 685** лева.;

**1.1.1.3.** Средства на разпореждане в размер на **(-) 80** лева;

**1.1.1.4.** Преходен остатък в размер на **199 930** лева;

**1.1.2.** Приходи с местен характер в размер на **8 166 268** лева в т.ч.:

**1.1.2.1.** Данъчни приходи в размер на **1 104 000** лева;

**1.1.2.2.** Неданъчни приходи в размер на **3 016 880** лева;

**1.1.2.3.** Целева субсидия за финансиране на капиталови разходи в размер на **922 400** лева.

**1.1.2.4.** Обща изравнителна субсидия **416 000** лева;

**1.1.2.5.** Трансфер за зимно подържане и снегопочистване на общински пътища **125 000** лева;

**1.1.2.6.** Трансфер за други целеви разходи за местни дейности **112 400** лева;

**1.1.2.7.** Трансфери за осигуряване на съфинансиране по европейски програми и проекти **(-) 50 000** лева;

**1.1.2.8.** Временни безлихвени заеми между бюджети и СЕС  **1 334 894** лева;

**1.1.2.9.** Възстановени средства по възмездна финансова помощ **301 341** лева;

**1.1.2.10.** Усвоявания по заеми от банки и други лица в страната **350 000** лева;

**1.1.2.11.** Погашения по заеми от банки и други лица в страната **(-) 1 325 440** лева;

**1.1.2.12.** Друго финансиране **29 006** лева;

**1.1.2.13.** Преходен остатък в местните дейности в размер на **1 829 787** лева.

**1.2**.По разхода в размер на**13 230 803** лева, разпределени по функции, групи, дейности, параграфи, съгласно **Приложение № 2.**

**1.2.1.** Държавни дейности в размер на **5 064 535** лева;

**1.2.2.** Дофинансиране на държавни дейности в размер на **771 970** лева;

**1.2.3.** Местни дейности в размер на **7 394 298** лева в т.ч. резерв за непредвидени и неотложни разходи във функция „Резерв“– **60 000** лева и резерв за капиталови разходи – **268 820** лева;

**1.3.** Утвърждава бюджета на Община Шабла за 2024 г. в приходната и разходната му част, по агрегирани бюджетни показатели и подпараграфи, в размер на **13 230 803** лева, съгласно **Приложение № 2а**.

**1.4**. Приема разчет за финансиране на капиталови разходи на община Шабла, в размер на **5 382 633** лева, разпределени по обекти и източници на финансиране, съгласно **Приложение № 3,** в т. ч.:

**1.4.1.** По сметките за средства от Европейския съюз **2 429 227** лева;

**1.4.2.** По бюджетната сметка **2 953 406** лева.

**1.5.**  Утвърждава средства за текущ ремонт на сгради и инфраструктурни обекти в размер на **330 000** лева, разпределени по обекти и източници на финансиране, съгласно **Приложение № 3А.**

**1.6.** Приема разпределение на преходният остатък от 2023 г. по функции и дейности по бюджета на община Шабла, съгласно **Приложение № 4**.

**1.7.** Утвърждава бюджетно салдо по общинския бюджет, изчислено на касова основа в размер на 0 лв. и придържане към балансирано бюджетно салдо.

**1.8.** Приема индикативен годишен разчет за сметките за средства от Европейския съюз на Община Шабла за 2024 година, в приходната и разходната му част, в размерна **2 561 743** лв., съгласно **Приложение № 5.**

**1.9.** Определя максимален размер на дълга, както следва:

**1.9.1.** Максимален размер на новия общински дълг за 2024 г. в размер на **350 000** лева;

**1.9.2.** Общинските гаранции, които може да бъдат издадени през 2024 г. в размер на 0 лв.;

**1.9.3.** Максимален размер на общинския дълг и общинските гаранции към края на 2024 г. в размер на **709 305** лева, в т. ч. от Фонд „ФЛАГ“ ЕАД – 359 305 лева.

**1.9.4.** Определя съгласно чл. 39, при спазване изискванията на чл. 32 от Закона за публичните финанси размера и структурата на общинския дълг през 2024 година, съгласно **Приложение № 6**.

**1.10.** Определя максимален размер на новите задължения за разходи, които могат да бъдат натрупани през 2024 г. в размер на **1 700 000** лева.

**1.11.** Определя максимален размер на ангажиментите за разходи, които могат да бъдат поети през 2024 г. в размер на **5 701 000** лева.

**1.12.** Приема план график за разплащане на отчетените просрочени задължения към 31.12.2023 г. в размер на **344 013** лева, съгласно **Приложение № 7.**

**1.13.** Приема размера на просрочените вземания, които ще бъдат събрани през бюджетната година – **82 015** лева.

**1.14.** Определя второстепенните разпоредители с бюджет, съгласно **Приложение № 8.**

**2.** Утвърждава месечно разпределение на разходите за работна заплата и числеността на персонала за 2024 г., в държавно делегираните и местните дейности, без звената от системата на народната просвета, които прилагат системата на делегираните бюджети, и без кметските наместници съгласно **Приложение №** **9**. Неусвоените месечни лимити по дейности на средствата за заплати остават за усвояване през следващите месеци.

Възлага на кмета на Общината, след предоставянето от Министерство на финансите, на средствата за възнаграждения и осигурителни плащания на кметските наместници за 2024 г., служебно да промени приходната и разходната част на бюджета, в т. ч. и натуралния показател на дейност „Общинска администрация“.

**3.** Дава съгласие, кмета на община Шабла, при доказана необходимост, да преразпределя кредитите по план-сметката **/Приложение № 10 и № 10А/** и по дейност 2623 „Чистота“ по бюджета, между отделните видове разходи, изключително и само за услугите определени в чл. 62 от Закона за местните данъци и такси.

**4.** Приема нормативи за някои целеви разходи:

**4.1.** Социално-битови разходи на персонала, определени в размер на 3 % от утвърдените разходи за основни заплати на лицата, назначени по трудови правоотношения, като се разходват през годината на базата на начислените средства за основни заплати, и по реда на чл. 39 от ПМС 13/2024 година.

**4.2.** Социални помощи и помощи за тъжни ритуали до 300 лв., със заповед на кмета, в рамките на утвърден лимит от 3 000 лева.

**4.3.** Определя средствата за представителни разходи за кмета на Общината, в размер на 3 на сто от общия годишен размер на разходите по § 10-00 „Издръжка“, за дейност „Общинска администрация".

**4.4**. Определя средствата за представителни разходи за Общински съвет - Шабла в размер до 1,5 на сто от общия годишен размер на разходите по § 10-00 „Издръжка“, за дейност „Общинска администрация“.

/**т.5** е оттеглена от Кмета на Община Шабла**/**

**6.** Приема план-сметката за 2024 г., на второстепенен разпоредител с бюджет Общинско предприятие БКСТРО, съгласно **Приложение № 12.**

**7.** На основание чл. 38 от ПМС № 13/2024 г. утвърждава списък на лицата, които имат право на транспортни разходи, съгласно **Приложение № 13.** Средствата за транспортни разходи на служителите от Общинска администрация, ЦСРИ, ЦОП се изплащат до утвърдения размер през месеца, следващ отработения. Разходите не се считат за социални и се отчитат като разходи за съответната дейност въз основа на документи, удостоверяващи извършването им (фактури, билети и абонаментни карти).

Транспортните разходи на педагогическият персонал, зает в сферата на образованието, се възстановяват на лицата, съгласно разпоредбите на Наредба № 1 от 16 януари 2017 г. за условията и реда за възстановяване на транспортните разходи или на разходите за наем на педагогическите специалисти в институциите в системата на предучилищното и училищното образование.

**8.** Утвърждава разходите на кметствата и населените места с кметски наместници, с изключение на тези, които са определени като второстепенни разпоредители с бюджет, съгласно **Приложение № 14**.

**9.** Утвърждава Справка за разпределението на 30 на сто от постъпленията, от продажбата на общински нефинансови активи за финансиране на изграждането, за основен и текущ ремонт на социалната и техническата инфраструктура на територията на съответното населено място и за разпределение на 30 на сто от постъпленията от разпореждането с друго общинско имущество от наем и аренда на земеделска земя, общинска собственост, за изпълнение на дейности от местно значение в съответното населено място, съгласно **Приложение № 15**.

**10.** Одобрява актуализираната бюджетна прогноза за местните дейности с показатели за 2024 г. и прогнозни показатели за периода 2025 и 2026 г., съгласно **Приложение № 16.**

**11.** Неусвоените кредити от фонд работна заплата и други такива, в местните дейности, при условие, че няма неразплатени просрочени задължения към 31.12.2024 г. и са спазени всички изисквания на нормативните документи се изразходват за допълнително материално стимулиране на заетите в местните дейности и на органите по чл. 19, ал. 3, т. 2 от Закона за администрацията, до една брутна заплата в срок до 23.12.2024 година. Неусвоените кредити от фонд работна заплата и други такива в дейност „Общинска администрация”, (без органите по чл. 19, ал. 3, т. 2 от Закона за администрацията) се изразходват за допълнително материално стимулиране на заетите в дейността, съгласно разпоредбите на ПМС 129/2012 година, или съгласно действащото законодателство към датата на изплащане на възнагражденията.

**12.** При доказана необходимост, разходите предвидени за отделни обекти в разчета за финансиране на капиталови разходи на община Шабла за 2024 година могат да се завишават със заповед на кмета на Общината до 5 % за сметка на други обекти без да се изменя общия размер на утвърдените кредити за капиталови разходи за 2024 година.

**13.** При доказана необходимост, разходите предвидени в списъка за текущ ремонт, за 2024 година могат да се завишават или намаляват със заповед на кмета на Общината, както за утвърдените обекти, така и за нови обекти, за сметка на параграф „Издръжка” и/или резерва във функция „Резерв“ за непредвидени и неотложни разходи.

**14.** Общински съвет Шабла дава съгласие община Шабла да възстановява ежемесечно, разходите за транспорт (от местоживеенето до местоработата и обратно) на д-р Олга Стефанова и на д-р Светослав Добрев по маршрут - гр. Варна-гр. Шабла-гр. Варна - служители на ЦСМП – Добрич, филиал Шабла.

**15.** Общински съвет Шабла дава съгласие за авансово финансиране на плащания по проекти, финансирани със средства от Европейския съюз и от други международни програми и договори, освен по реда на чл. 104 и чл. 142, ал. 1 от Закона за публичните финанси да се отпускат временни безлихвени заеми от общинския бюджет - при наличие на временно свободни средства. Срокът за погасяване на заемите се обвързва със сроковете на ползването на съответното финансиране със средства от Европейския съюз и от други международни програми и договори и свързаното с тях национално съфинансиране и може да превишава края на бюджетната година.

**16.** Задължава кмета на Общината:

**16.1.** Да разпредели и утвърди одобрените средства по общинския бюджет по тримесечия;

**16.2.** Да ограничава или спира финансирането на бюджетни организации и звена при нарушаване на бюджетната и финансовата дисциплина и при неспазване на приетите приоритети;

**16.3.** Да утвърди бюджетите на второстепенните разпоредители с бюджет, и при необходимост да ги актуализира текущо през бюджетната годината.

**17.** Оправомощава кмета на Общината да извършва компенсирани промени:

**17.1.** В частта за делегираните от държавата дейности между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

**17.2.** В частта за местните дейности между утвърдените разходи в рамките на една дейност или от една дейност в друга, без да изменя общия размер на разходите в рамките на целия бюджет на Общината.

**18.** Оправомощава Кмета на Общината:

**18.1.** Да се разпорежда с резервирани кредити във функция „Резерв“ по бюджет 2024 година, в размер до 60 000 лв.;

**18.2.** Да кандидатства за средства по структурни и други фондове на ЕС, по национални програми и други източници на средства;

**18.3.** Да кандидатства за средства от централния бюджет и други източници за съфинансиране на общински програми и проекти.

**19.** Приема за сведение протокола от прoведеното публично обсъждане на бюджет 2024, съгласно **Приложение № 17**.

**С поименно гласуване от присъстващите 8 общински съветници с 8 гласа - „За”, 0 „Против” и 0 „Въздържали се” –решението се приема.**

**„За“ – Йорданка Иванова Стоева – Йорданова; Димитър Петков Франгов, Елена Иванова Соленкова; Живко Спасов Иванов; Кольо Милков Никифоров; Мирослав Величков Любомиров; Светла Тодорова Николова; Стефан Георгиев Жечев.**

Докладна записка относно съгласие за изменение на подробен устройствен план за регулация и застрояване с обхват УПИ I, УПИ II, УПИ III, УПИ IV, УПИ Vи План за изменение на улична регулация в квартал 106 по плана на гр.Шабла, община Шабла.

**РЕШЕНИЕ № 76:** На основание чл. 21, ал. 1, т. 11 от ЗМСМА, чл. 134, ал. 2, т. 1,т.2 и т. 6, чл. 135, ал. 2 и чл. 124а, ал. 1 от ЗУТ, заявление с вх. №УТ/102/13.02.2024 г., във връзка с докл.записка с вх.№ К-36/14.02.2024 г., Общински съвет-Шабла:

1. Дава съгласие за изменение на ПУП-ПР за УПИ I, УПИ II, УПИ III, УПИ IV и УПИ V**,** ПУП-ПРЗ за УПИ III – като се обособяват два нови урегулирани поземлени имота с конкретно предназначение за „рибовъдство“ и за „пивоварна“ и ПУП-ПУР промяна на източната и западната улична регулация и увеличаване на озеленените площи предвидени и обособяване на буферна зона с озеленяване в квартал 106 по плана на гр.Шабла, общ. Шабла, обл. Добрич
2. Упълномощава Кмета на Община Шабла да извърши последващи действия по изпълнение на решението.

**С явно гласуване от присъстващите 8 общински съветници с 8 гласа - „за”, 0 гласа „Против” и 0 гласа„Въздържали се” – решението се приема**

Докладна записка относноопределяне периода и териториите в община Шабла, в които се забраняват извършването на строителни и монтажни работи, по смисъла на чл. 15 от Закона за устройство на Черноморското крайбрежие (ЗУЧК).

**РЕШЕНИЕ №77:**На основание чл.21, ал.1, т.23 от ЗМСМА, чл.15, ал.2 от Закона за устройство на Черноморското крайбрежие (ЗУЧК), във връзка с докл.записка с вх.№ К-37/14.02.2024 г.,Общински съвет Шабла:

I. Определя периодите и териториите, в които се забранява извършването на строителни и монтажни работи, както следва:

**1.** **От 3 юни 2024 г.(понеделник) до 13 септември 2024 г. (петък)** **включително** за територията на СО „Кария“, СО „Къмпинг Добруджа“, къмпинг „Космос“- Дуранкулак

1. **От 1 юли 2024 г.(понеделник) до 30 август 2024 г. (петък**) **включително**  за територията на: гр. Шабла, с. Крапец

II. Забраната в определените в т.1 и т.2, територии не се отнася за строителството на линейните обекти на техническата инфраструктура, обекти с национално значение, обекти с регионално значение и обекти, финансирани по оперативни програми със средства на Европейския съюз и с бюджетни средства от Община Шабла и държавата.

III. На основание чл.15, ал.4 от ЗУЧК, строителни и монтажни работи в определените в в т.1 и т.2, територии и периоди се допускат само за неотложни аварийно-ремонтни работи и геозащитни мерки и дейности.

IV. На основание чл.15, ал.2 от ЗУЧК, решението да се публикува на официалната интернет страницата на Община Шабла.

**С явно гласуване от присъстващите 8 общински съветници с 8 гласа - „за”, 0 гласа „Против” и 0 гласа„Въздържали се” – решението се приема.**

**ПРЕДСЕДАТЕЛ НА ОбС: / п /**

**Д-р Йорданка Стоева/**

**Вярно с оригинала при ОбС-Шабла**

**Снел преписа:**

**/Н.Иванова/**